b'\n_START_ARTICLE_\nResevna\n_START_PARAGRAPH_\nResevna (682 m n. m.) je hrib, ki stoji jugozahodno od \xc5\xa0entjurja. Ime je dobil po resju, ki cveti zgodaj spomladi in jeseni v modri barvi. Pod vrhom stoji planinski dom s 33 le\xc5\xbei\xc5\xa1\xc4\x8di, na samem vrhu pa razgledni stolp z daljnogledom. Razgled v jasnem vremenu se\xc5\xbee do Dona\xc4\x8dke gore, Slemena pri Zagrebu, Konji\xc5\xa1ke gore, Pohorja, Pece, Kamni\xc5\xa1kih Alp, Raduhe, Kuma, Lisce, Posavskega hribovja in celo Triglava.\n_START_SECTION_\nDostop\n_START_PARAGRAPH_\nDostop iz \xc5\xa0entjurja vodi od avtobusne ali \xc5\xbeelezni\xc5\xa1ke postaje skozi Hru\xc5\xa1evec do Resevne, pribli\xc5\xbeno 1,5 ure zmerne hoje. Na Resevno je mo\xc5\xbeno priti tudi z avtomobilom, po cesti do spomenika NOB, pet minut hoje do vrha.'